ประกาศที่ออกโดยทางการตำรวจแห่งดับลินเกี่ยวกับการจารกรรมเครื่องราชกกุธภัณฑ์แห่งไอร์แลนด์
**เครื่องราชกกุธภัณฑ์แห่งไอร์แลนด์** (อังกฤษ: The Irish Crown Jewels) ประกอบด้วยดาราประดับเพชร และดวงตราประดับเพชรสำหรับองค์ประธานแห่งเครื่องราชอิสริยาภรณ์ ซึ่งเป็นชั้นสูงสุดเฉพาะสำหรับพระมหากษัตริย์ และชั้นแกรนด์มาสเตอร์ (Grand Master) ของเครื่องราชอิสริยาภรณ์เซนต์แพทริก (The Order of St. Patrick) ซึ่งได้ถูกจารกรรมไปจากปราสาทดับลินในปีค.ศ. 1907 พร้อมทั้งสายสร้อยทองสำหรับเครื่องราชอิสริยาภรณ์นี้ในชั้นอัศวินอีก 5 ชุด ซึ่ง ณ ปัจจุบันคดีก็ยังไม่ได้รับความกระจ่าง

ประวัติ
-------

เครื่องราชอิสริยาภรณ์เซนต์แพทริกเป็นอิสริยาภรณ์ที่เกี่ยวกับอัศวิน สถาปนาในปีค.ศ. 1783 โดยพระเจ้าจอร์จที่ 3 เพื่อใช้เป็นอิสริยาภรณ์สูงสุดของไอร์แลนด์ ซึ่งเปรียบได้กับเครื่องราชอิสริยาภรณ์การ์เตอร์ของอังกฤษ และเครื่องราชอิสริยาภรณ์ธิสเทิลของสกอตแลนด์ สถาบันพระมหากษัตริย์ของสหราชอาณาจักร ซึ่งถือเป็นพระมหากษัตริย์ของไอร์แลนด์ด้วย เป็นองค์ประธานแห่งเครื่องราชอิสริยาภรณ์ และข้าหลวงใหญ่แห่งไอร์แลนด์เป็นชั้นแกรนด์มาสเตอร์ (Grand Master) โดยถือเป็นผู้แทนพระองค์ในระหว่างที่พระมหากษัตริย์ไม่ได้ประทับอยู่ในราชอาณาจักร ดาราประดับเพชรนี้ถือเป็นตราสัญลักษณ์และกกุธภัณฑ์ที่พระมหากษัตริย์จะทรงในระหว่างทรงแต่งตั้งอัศวินใหม่เพื่อเป็นสมาชิกแห่งเครื่องราชอิสริยาภรณ์นี้ และบางกรณีข้าหลวงใหญ่แห่งไอร์แลนด์จะเป็นผู้แทนพระองค์ในบางโอกาสสำคัญ

ในตอนแรก ดาราองค์เดิมที่เป็นของพระมหากษัตริย์นั้นมีความสวยงานมากกว่าดาราสำหรับชั้นอัศวินอื่นๆ เพียงเล็กน้อยเท่านั้น ต่อมาในปีค.ศ. 1831 พระเจ้าวิลเลียมที่ 3 มีพระบรมราชโองการให้จัดทำดาราขึ้นใหม่ พร้อมๆ กับการปรับปรุงโครงสร้างของเครื่องราชอิสริยาภรณ์เซนต์แพทริก โดยดาราองค์ใหม่นี้ประกอบด้วยรัตนชาติกว่า 394 ชิ้น ซึ่งนำมาจากบางส่วนของเครื่องราชกกุธภัณฑ์ของอังกฤษซึ่งเคยเป็นของสมเด็จพระราชินีชาร์ลอตต์ และจากดาราเครื่องราชอิสริยาภรณ์แห่งบาธของพระเจ้าจอร์จที่ 3 โดยบริเวณดารานั้นประกอบด้วยลายลงยาสีน้ำเงินเซนต์แพทริก มีสัญลักษณ์ใบชัมร็อกทำจากมรกต และตรากางเขนเซนต์แพทริกสีแดงทำมาจากทับทิม มีคำขวัญที่จารึกไว้ทำมาจากเพชรสีชมพู และประดับโดยรอบด้วยเพชรน้ำหนึ่งจากบราซิล โดยจากประกาศที่ออกโดยทางการภายหลังจากการจารกรรมมีดังนี้

วิลเลียม วาร์ด​ เอิร์ลที่ 2 แห่งดัดลีย์ (ข้าหลวงใหญ่แห่งไอร์แลนด์, 1902–1905), ประดับเครื่องราชอิสริยาภรณ์เซนต์แพทริกเต็มยศในชั้น "Grand Master"

>  ดาราประดับเพชรของเครื่องราชอิสริยาภรณ์เซนต์แพทริกประกอบด้วยเพชรเจียระไนจากบราซิลที่มีคุณภาพดีที่สุด (น้ำหนึ่ง) ดารามีขนาด  4 5⁄8 นิ้ว คูณ 4 1⁄4นิ้ว ประกอบด้วยแปดแฉก โดยมีสี่แฉกยาว และสี่แฉกสั้น ตรงกลางประกอบด้วยกางเขนที่ทำจากทับทิม และใบชัมร็อกที่ทำจากมรกต ล้อมรอบด้วยลายลงยาสีน้ำเงิน มีคำขวัญว่า "Quis Separabit MDCCLXXXIII" ทำจากเพชรสีชมพู มีมูลค่าประมาณ 14,000 ปอนด์ (เท่ากับ 1,340,000 ปอนด์ ในปีค.ศ. 2015)
> 
> 
> — 

  

>  ดวงตราประดับเพชรของเครื่องราชอิสริยาภรณ์เซนต์แพทริกทำจากเงินประดับด้วยใบชัมร็อกที่ทำจากมรกตบนกางเขนสีแดงซึ่งทำจากทับทิมล้อมรอบโดยลายวงกลมลงยาสีน้ำเงินมีคำขวัญ "Quis Separabit MDCCLXXXIII" ทำจากเพชรสีชมพู และมีลายประดับล้อมรอบด้วยลายช่อใบชัมร็อกทำจากมรกต ประดับล้อมรอบด้วยเพชรน้ำหนึ่งเม็ดใหญ่จากบราซิล ด้านบนเป็นฮาร์ปปิดยอดด้วยมงกุฎประดับเพชรโดยรอบ ขนาดบริเวณวงรีประมาณ 3 นิ้ว คูณ 2 3/8 นิ้ว สูง ความสูง 5 5/8 นิ้ว มูลค่าประมาณ 16,000 ปอนด์ (เท่ากับ 1,530,000 ปอนด์ ในปีค.ศ. 2015)
> 
> 
> — 

โดยในระหว่างที่ไม่ได้ใช้ทรงหรือนำออกมาทำความสะอาดนั้น เครื่องราชอิสริยาภรณ์สำคัญนี้และรวมถึงสายสร้อยของอัศวินที่วายชนม์ไปแล้วจะถูกดูแลโดย Ulster King of Arms ซึ่งเป็นผู้ดูแลตราสัญลักษณ์ และเก็บรักษาอยู่ในตู้นิรภัยของธนาคาร ซึ่งการยกฐานะเป็นกกุธภัณฑ์ของดาราประดับเพชร และดวงตราประดับเพชรที่เป็นชุดสำหรับพระมหากษัตริย์นั้นเกิดขึ้นในปีค.ศ. 1905 ในระหว่างการชำระสถานะแห่งเครื่องราชอิสริยาภรณ์เซนต์แพทริก โดยประกาศที่ออกโดยตำรวจดับลินในภายหลังเกี่ยวกับการจารกรรมนี้ใช้คำว่า "เครื่องราชกกุธภัณฑ์แห่งไอร์แลนด์"

อ้างอิง
-------

1. 1 2  O'Riordan, Tomás (Winter 2001). "The Theft of the Irish Crown Jewels, 1907". *History Ireland*. **9** (4).
2. ↑  "The Theft of the Irish 'Crown Jewels'". *Online exhibitions*. Dublin: National Archives of Ireland. 2007. คลังข้อมูลเก่าเก็บจากแหล่งเดิมเมื่อ 2013-05-11. สืบค้นเมื่อ 15 June 2013.
3. ↑  "DMP – poster 1". Dublin Metropolitan Police. 2007 [Original date 8 July 1907]. คลังข้อมูลเก่าเก็บจากแหล่งเดิมเมื่อ 2014-02-06. สืบค้นเมื่อ 15 June 2013.
4. ↑  "DMP – poster 2". Dublin Metropolitan Police. 2007 [Original date 8 July 1907]. คลังข้อมูลเก่าเก็บจากแหล่งเดิมเมื่อ 2013-10-19. สืบค้นเมื่อ 15 June 2013.
5. ↑  "Chapter 12: The Illustrious Order of St. Patrick". *History of Dublin Castle*. Office of Public Works. คลังข้อมูลเก่าเก็บจากแหล่งเดิมเมื่อ 2013-05-11. สืบค้นเมื่อ 14 June 2013.
6. ↑  Galloway, Peter (1983). *The Most Illustrious Order of St. Patrick: 1783 – 1983*. Phillimore. ISBN 9780850335088.

| * ด
* ค
* ก
เครื่องราชกกุธภัณฑ์สหราชอาณาจักร |
| --- |
| มงกุฎ: | 

|  |  |
| --- | --- |
| มงกุฎองค์สำคัญ | 
* มงกุฎเซนต์เอ็ดเวิร์ด
* มงกุฎอิมพีเรียลสเตต

 |
| มงกุฎพระราชินี | 
* มงกุฎพระราชินีเอลิซาเบธ
* มงกุฎพระราชินีแมรี
* มงกุฎพระราชินีแมรีแห่งโมดีนา
* มงกุฎพระราชินีอเล็กซานดรา
* มงกุฎพระราชินีอเดลเลด

 |
| จุลมงกุฎ | 
* จุลมงกุฎเจ้าชายจอร์จแห่งเวลส์
* จุลมงกุฎเจ้าชายเฟรดเดอริคแห่งเวลส์
* จุลมงกุฎเจ้าชายชาร์ลส์แห่งเวลส์

 |
| มงกุฎองค์อื่น ๆ | 
* มงกุฎแห่งอินเดีย
* มงกุฎเพชรพระราชินีนาถวิคตอเรีย
* มงกุฎพระเจ้าจอร์จที่ 4
* มงกุฎแห่งสกอตแลนด์
* มงกุฎพระเจ้าจอร์จที่ 1
* มงกุฎราชาภิเษกพระเจ้าจอร์จที่ 4
* มงกุฎทิวดอร์

 |

 |  |
| คทา: | 
* คทากางเขน
* คทานกพิราบ
* คทาแห่งสกอตแลนด์

 |
| ดาบ: | 
* ดาบแห่งการประทาน
* ดาบแห่งความกรุณา
* ดาบแห่งสกอตแลนด์

 |
| อัญมณี: | 
* เพชรคัลลินัน
* เพชรโคอินัวร์
* ทับทิมเจ้าชายดำ
* แซฟไฟร์เซนต์เอ็ดเวิร์ด
* แซฟไฟร์สจวต

 |
| กกุธภัณฑ์แบ่งตามรัฐ: | 
* เครื่องราชกกุธภัณฑ์อังกฤษ
* เครื่องราชกกุธภัณฑ์ไอร์แลนด์
* เครื่องราชกกุธภัณฑ์สกอตแลนด์
* เครื่องราชกกุธภัณฑ์เวลส์
* เครื่องราชกกุธภัณฑ์สหราชอาณาจักร

 |
| อื่น ๆ: | 
* เครื่องราชอิสริยาภรณ์เซนต์แพทริก
* ลูกโลกประดับกางเขน
* หินแห่งสโคน

 |
| ดูเพิ่ม | 
* เครื่องเพชรในพระราชินีนาถเอลิซาเบธที่ 2

 |

| * ด
* ค
* ก
เครื่องราชกกุธภัณฑ์และเครื่องบรมขัตติยราชวราภรณ์แบ่งตามประเทศ |
| --- |
| 
* แอลเบเนีย
* ออสเตรีย
* บราซิล
* บัลแกเรีย
* Czechia
* เดนมาร์ก
* ฝรั่งเศส
* จอร์เจีย
* เยอรมนี
	+ *บาวาเรีย*
	+ *ปรัสเซีย*
	+ *Württemberg*
* กรีซ
* *จักรวรรดิโรมันอันศักดิ์ศิทธิ์*
* ฮังการี
* อิหร่าน
* ไอร์แลนด์
* อิตาลี
	+ *Kingdom of Sicily*
	+ *Kingdom of Naples*
	+ *Lombardia*
	+ *Toscana*
	+ *เวเนเซีย*
* ญี่ปุ่น
* มาเลเซีย
* เนเธอร์แลนด์
	+ เครื่องประดับ
* ไนจีเรีย
* นอร์เวย์
* โปแลนด์
* โปรตุเกส
* โรมาเนีย
* รัสเซีย
* เซอร์เบีย
* สเปน
* สวีเดน
* ไทย
* สหราชอาณาจักร
	+ *สก็อตแลนด์*
	+ *เวลส์*

 |
| 
* Former or historical sovereign states shown in *italics*

 |